stanford-oval/wikipedia huggingface dataset:
חצר החבצלת
הערות שוליים

↑  שבתי זכריה, ירושלים הבלתי נודעת, הוצאת בית אל, ירושלים 1998, עמ' 227
↑  מוריה א' באדר תרע"ב גיליון מ"ו
↑  יהושע בן-אריה, ‏עיר בראי תקופה ירושלים: במאה התשע-עשרה | העיר העתיקה, ירושלים: הוצאת יד יצחק בן-צבי, 1977, עמ' 425‏, באתר "כותר"
↑  שבתי זכריה, ירושלים הבלתי נודעת, הוצאת בית אל, ירושלים 1998, עמ' 280
| התיישבות יהודים בעיר העתיקה* ובסמוך לה, בעת החדשה |
| --- | --- | --- |
| הרובע הארמני | בית החולים ביקור חולים • ישיבת ברכת התורה |  |
| *הרובע היהודי | *לערכים המצויים באזור המכונה כיום בשם הרובע היהודי, ראו כאן. |  |
| הרובע המוסלמי | חצר רייסין • חצר גליציה • בית המערבים • מתחם שער הפרחים • בית ויטנברג • בית הצלם • חצר ראנד • בית חזון • בית דנון • חצר דיסקין • חצר החבצלת |  |
| הרובע הנוצרי | נאות דוד |  |
| בסמוך לעיר העתיקה | הר הזיתים • סמבוסקי • היציאה מן החומות • עיר דוד |  |
| מוסדות ומקומות שנפסקו | כפר התימנים בשילוח • מלון קאמיניץ • מלון אמדורסקי • יקבי משפחת שור • בתי ניסן ב"ק • שכונת הגורג'ים • בנק ולירו |  |
| אתרי הרובע המוסלמי |
| --- | --- | --- |
| שכונות | באב אל חוטה |  |
| רחובות ושערים | שער האריות • שער הפרחים • שער שכם • הקארדו (ירושלים) • רחוב השלשלת • ויה דולורוזה (רחוב) • רחוב הגיא • רחוב שער האריות • שער השלשלת • שער הכותנה • שער הברזל |  |
| אתרים ארכיאולגיים | מערת צדקיהו • בריכת הסטרותיון • קשת וילסון • מנהרות הכותל • שער וורן • בריכות הצאן |  |
| אתרים מוסלמיים | רבאט אל-מנצורי • מסגד הצריח האדום • רבאט אל-בציר • ספריית ח'אלדיה • ספריית אל-בודיירי • אל-מדרסה א-תנכיזיה |  |
| אתרים נוצריים | ויה דולורוזה • קפלת ההלקאה • קפלת ההרשעה וכפיית הצלב • מנזר האחיות ציון (העיר העתיקה) • כנסיית סנטה אנה • האכסניה האוסטרית • אכסניית סנט פאולוס • כנסיית גבירתנו הדואבת |  |
| אתרים יהודיים | הכותל הקטן • ישיבת עטרת ירושלים • בית המערבים • ישיבת אדרת אליהו • ישיבת שובו בנים • בית הכנסת ע"ש הרב גץ • בית הכנסת אוהל יצחק • ישיבת חיי עולם • ישיבת תורת חיים • בית הכנסת ציון המצוינת |  |
| מבני מגורים יהודיים | חצר רייסין • חצר גליציה • בית המערבים • מתחם שער הפרחים • בית ויטנברג • בית הצלם • חצר ראנד • בית חזון • בית דנון • חצר דיסקין |  |
| שונות | מוזיאון הכיכר הרומית • שוק הכותנה |  |
חתונה מלכותית

| --- | --- |
כרזת הסרט
כרזת הסרט
 בימוי:  סטנלי דונן 
 הופק בידי:  ארתור פריד 
 תסריט:  אלן ג'יי לרנר 
 עריכה:  אלברט אקסט 
 שחקנים ראשיים:  פרד אסטר ג'יין פאוול פיטר לופורד שרה צ'רצ'יל
 מוזיקה:  ברטון ליין 
 צילום:  רוברט פלנק 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  8 במרס 1951
 משך הקרנה:  93 דק' 
 שפת הסרט:  אנגלית 
 סוגה:  קומדיה רומנטית, סרט מוזיקלי 
 תקציב:  1,166,000‏$
 הכנסות:  3,902,000‏$
 הכנסות באתר מוג'ו:   royalwedding
 דף הסרט ב־IMDb
 
חתונה מלכותית (באנגלית: Royal Wedding) הוא סרט מוזיקלי אמריקאי משנת 1951 בבימויו של סטנלי דונן עם פרד אסטר וג'יין פאוול בתפקידים הראשיים.
בסרט משחקת גם שרה צ'רצ'יל, בתו של וינסטון צ'רצ'יל.
זה סרטו הראשון של דונן כבמאי יחידי לאחר שביים את הסרט יום בניו יורק ביחד עם ג'ין קלי.
העלילה מתרחשת בלונדון בשנת 1947 בעת חתונתם של הנסיכה אליזבת ופיליפ מאונטבאטן. אסטר ופאוול משחקים בתור אח ואחות רקדנים/זמרים שמגיעים להופעות בלונדון בתקופת החתונה המלכותית ומתאהבים שם. בחיים האמיתיים אסטר הופיע שנים רבות עם אחותו אדל.
התסריט ומילות השירים נכתבו על ידי אלן ג'יי לרנר והמוזיקה על ידי ברטון ליין (אנ'). הסרט צולם בהוליווד ומשולבים בו קטעים מקוריים של החתונה המלכותית.
זכויות הסרט הפכו לרשות הציבור בשנת 1978. השיר ""Too Late Now" היה מועמד לפרס אוסקר לשיר המקורי הטוב ביותר.
בסרט משולבים שני קטעים מפורסמים של אסטר, כשהוא רוקד על התקרה וכשהוא רוקד עם מתלה כובעים.
תקציר העלילה

טום בוון (פרד אסטר) ואחותו אלן (ג'יין פאוול) הם צמד רקדנים/זמרים שהמופע שלהם Every Night at Seven נוחל הצלחה גדולה בברודוויי. האמרגן שלהם אירוינג קלינגר (קינן ווין) משכנע אותם לצאת לסיבוב הופעות בלונדון לרגל החתונה המלכותית שיאורגן שם על ידי אחיו התאום אדגר (קינן ווין בתפקיד כפול).
באוניה מדגימים שניהם ריקוד לעיני הנוסעים שמשתבש עקב סערה ונדנוד של האוניה מצד לצד. בנסיעה מתוודעת אלן לצעיר יפה ושרמנטי בשם לורד ג'ון ברינדייל (פיטר לופורד). הקשר ביניהם מתהדק לאחר שהיא מגיעה ללונדון.
טום פוגש בחזרות את הרקדנית אן המונד (שרה צ'רצ'יל), מתאהב בה ומצרף אותה להופעה. הוא מבקש להמשיך את היחסים אתה אבל היא אומרת לו שהיא מאורסת לאיש עסקים בשיקגו. הוא מבקש מהסוכן שלו לברר על הארוס ומסתבר שהוא נשוי. אן מוכנה כעת למסד את הקשר עם טום אבל הוא מקבל לפתע "רגליים קרות" כי הנישואין יפגעו בקריירה שלו.
גם אלן מסרבת להפצרותיו של ג'ון ורוצה להמשיך את חייה המקצועיים עם אחיה.
טום ואלן נוכחים במצעד החתונה המלכותית ולפתע הם מבינים שגם הם רוצים להתחתן. טום מוצא בקהל את אן ואלן את ג'ון. הם ממהרים לבית העירייה שם מסדר להם אמרגנם אדגר קלינגר, רישום נישואין מהיר וכולם יוצאים נשואים באושר ומצטרפים לקהל החוגגים.
חיבור Dial-up

מודם פעיל
חיבור Dial-up או גִּישַׁת חִיּוּג היא צורת תקשורת נתונים בה מודם מחבר בין המחשב לקו הטלפון החוטי. באמצעות קו זה המשתמשים מחייגים ומתחברים לספק שירותי האינטרנט (ISP) על מנת ליצור חיבור מודם למודם אשר מנותב לרשת האינטרנט. היתרון בשיטה זו היא שהיא מסתמכת על תשתית הטלפון הקיימת בכל בית וכך חוסכת את ההוצאות שבהקמת תשתית חדשה בנוסף להיותה במהירות סבירה-גבוהה. החיסרון בשיטה זו הוא שכאשר לקוחות רבים באותו אזור (ולפיכך גם באותה תשתית טלפונית) משתמשים בה, מהירות האינטרנט נפגעת קשות.
דגמים ומהירויות

| דגם | מהירות |
| --- | --- |
Modem 110: 0.1 kbit/s
Modem 300 (Bell 103 or V.21): 0.3 kbit/s
Modem 1200 (Bell 212A or V.22): 1.2 kbit/s
Modem 2400 (V.22bis): 2.4 kbit/s
Modem 2400 (V.26bis): 2.4 kbit/s
Modem 4800 (V.27ter): 4.8 kbit/s
Modem 9600 (V.32): 9.6 kbit/s
Modem 14.4 (V.32bis): 14.4 kbit/s
Modem 28.8 (V.34): 28.8 kbit/s
Modem 33.6 (V.34): 33.6 kbit/s
Modem 56k (V.90): 56.0/33.6 kbit/s
Modem 56k (V.92): 56.0/48.0 kbit/s
Hardware compression (variable) (V.92/V.44): 56.0 - 320.0 kbit/s
Server-side web compression (variable): 200.0 - 1000.0 kbit/s
הערות שוליים

↑  IP dialup access במילון טכנולוגיית המידע: רישות (תשס"ד), באתר האקדמיה ללשון העברית
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
זכויות להט"ב בברבדוס

| --- | --- |

ברבדוס
 מעמד בחוק:  פלילי עבור גברים, עונש: עד מאסר עולם, לא נאכף בפועל, לגליזציה ממתינה לאישור, חוקי עבור נשים
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  ישנה הגנה מפני אפליה על רקע נטייה מינית בתעסוקה
 זכויות משפחה
 הכרה בזוגיות חד־מינית:  אין הכרה במערכות יחסים חד מיניות (מוצע)
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נמנעה
זכויותיהם של לסביות, הומואים, טרנסג'נדרים וביסקסואלים (להט"ב) בברבדוס כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית (בלי קשר לאם נעשתה בהסכמה בפרטיות) נענשת במאסר עולם אם כי החוק דווח כלא נאכף בפועל בעוד לגליזציה ממתינה לאישור. ביוני 2016, התובע הכללי אדריאל בראתוייט הצהיר כי יש "להניח להומוסקסואלים לנפשם" ולהגן עליהם בעיני החוק ברחבי ברבדוס. בשל אוכלוסייתה המצומצמת של ברבדוס, חברי קהילת הלהט"ב המקומיים לרוב אינם מצהירים על נטייתם המינית או זהותם המגדרית האמיתית מחשש שיציאה מהארון תחשוף אותם לכלל המדינה.
באוגוסט 2016, בית המשפט העליון של בליז ביטל את הפללתה של הומוסקסואליות בהסכמה ברחבי המדינה בתוכן חוק "מעשי הסדום" אותו פסק כלא חוקתי. כיוון שבליז וברבדוס (וכל המדינות החברות בקהילייה הקריבית) חולקות תורת משפט זהה, גם חוק איסור מעשי הסדום של ברבדוס מוגדר כלא חוקתי. עם זאת, בניגוד לבליז, חוקת ברבדוס מכילה "סעיף חיסכון" המגן על חוקים שירשה האימפריה הבריטית לשעבר מפני ביקורת חוקתית, גם אם חוקים אלו מנוגדים לזכויות אדם בסיסיות.
ברבדוס ערכה את שבוע הגאווה הראשון שלה ביולי 2018, כאשר פעילויות להעלאת מודעות וקבלה של חברי הקהילה התארחו ברחבי המדינה. ביולי 2018, כ-120 הפגינו במצעד הגאווה הראשון במדינה בבירה ברידג'טאון. ציון האירועים נערכו במהדורתם השנייה ביולי 2019 אך בוטלו ב-2020 עקב התפשטות מגפת הקורונה.
בספטמבר 2020 הודיעה הממשלה על תוכניות להכיר ב-"צורה כלשהי" של איחודים אזרחיים בין בני זוג חד מיניים, וכן לקיים משאל עם על הכשרת נישואים חד-מיניים. התוכניות התקבלו בברכה על ידי מספר פעילי זכויות להט"ב, אך נמתחו בביקורת על ידי אחרים, שחשו כי הצעת האיחוד האזרחי הייתה מעורפלת שלא לצורך.
מעמד בחוק

מין אנאלי ואוראלי הומוסקסואלי או הטרוסקסואלי (המכונים "מעשי סדום") מופללים בברבדוס. פרק 154, סעיף 9 לחוק עבירות מין, מפליל "מעשי סדום" הכוללים בין היתר פעילות הומוסקסואלית, גם אם המעשה נעשה בפרטיות ובהסכמה, ובין אם נעשה בין שני גברים או גבר ואישה. סעיף 12 מפליל "מעשה מגונה חמור" המוגדר ככל מעשה "הכרוך בשימוש באיברי המין לצורך לעורר או סיפוק חשק מיני". העונש המרבי הוא עשר שנות מאסר אם המעשה נעשה באדם בן 16 ומעלה או כלפיו. העונש על "מעשה סדום" הוא מאסר עולם. עם זאת, החוק מוגדר כלא נאכף.
בשנת 2018, ארגון זכויות האדם הבינלאומי "Human Rights Watch" פרסם דו"ח שכותרתו: "אני חייב לעזוב כדי להיות אני: חוקים מפלים נגד להט"ב במזרח הקריביים". הארגון קרא לברבדוס לבטל את סעיף 9 המפליל מעשים הומוסקסואלים בהסכמה ודחק בממשלת ברבדוס ליצור סביבה בטוחה לכלל הברבדים. שר בממשלה הזהיר לאחר מכן כי "כוחות חיצוניים מנסים לכפות על המדינה נישואים חד מיניים". הארגון כינה את תגובת השר בתגובה כ-"טריק פוליטי זול", שכן הדו"ח אינו מזכיר כלל נישואים חד-מיניים, ומתמקד בהטרדה ואלימות נגד להט"ב בברבדוס.
באוגוסט 2016 ואפריל 2018, בית המשפט העליון של בליז ובית המשפט העליון של טרינידד וטובגו, בהתאמה, קבעו כי חוקיהן המפלילים פעילות הומוסקסואלית בהסכמה אינם חוקתיים. פסיקות אלו התקבלו בברכה על ידי פעילי זכויות להט"ב ברבדים, אשר קיוו כי חוק ההפללה הברבדי יבוטל בהמשך גם כן. עם זאת, חוקת ברבדוס מכילה "סעיף חיסכון", המגן על חוקים שעברו בירושה של האימפריה הבריטית לשעבר מפני ביקורת חוקתית, גם אם חוקים אלו מנוגדים לזכויות אדם בסיסיות, ובכך, מקשות על כל אתגר משפטי נגד חוק הסדום. כתוצאה, פעילי להט"ב ברבדים הגישו תביעה לבתי משפט בינלאומיים במקום. ביוני 2018, הפעילה הטרנסג'נדרית, אלכסה הופמן, ושני פעילי להט"ב ברבדים נוספים, לסבית והומוסקסואל, הגישו תיק לוועדה האינטר-אמריקאית לזכויות אדם (IACHR) הקורא תיגר על פרק 154, סעיפים 9 ו-12 של חוק עבירות המין הברבדי בעזרת עמותת הלהט"ב "Trans Advocates" ו-"Agitation Barbados", הרשת המשפטית ל-HIV/איידס הקנדית, תוכנית זכויות האדם הבינלאומית של אוניברסיטת טורונטו ותומכים מקומיים ובינלאומיים נוספים. המקרה נבדק על ידי הוועדה בשנת 2018 בעוד בסוף יולי 2019, הנציבות נתנה לממשלת בג'ן שלושה חודשים להגיב לעתירה. אם המדינה מסרבת לבטל את חוקיה, הוועדה יכולה להפנות את הנושא לבית הדין האינטר-אמריקאי לזכויות אדם, שיכול לפסוק החלטה המחייבת את ברבדוס לבטל את החוקים. בכנס העברת אי-הפללה של פעילות הומוסקסואלית עולמי שהתקיים בברבדוס על ידי פעילי זכויות להט"ב, אמרה השרה לענייני העצמת אנשים ולענייני קשישים, סינתיה י. פורד באומרה כי: "אין לנו חשש מאתגר משפטי על אף חקיקה שלנו. כך נוצר חוק חדש. כיצד משתפרת תורת המשפט ונשארת רלוונטית".
הבישוף האנגליקני של ברבדוס, כמו גם הכנסייה הקתולית, יצאו בהתנגדות לחוק הסדום, וקבעו כי בעודם מתנגדים להומוסקסואליות, "ממשלות חייבות לכבד את הזכויות של כלל האנשים, כולל חברי קהילת הלהט"ב". מצד שני, מספר קבוצות דתיות קיצוניות יותר תקפו פעילי להט"ב בצורה רחבה יותר בהן נכללו כנסיית הברית החדשה, שהעלתה הערות עובדתיות לא מדעיות בנוגע לנטייה מינית הומוסקסואלית וטענה כי יש לעודד אפליה נגד חברי קהילת הלהט"ב.
הכרה במערכות יחסים חד מיניות

ברבדוס אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור). ביוני 2016, התובע הכללי, אדריאל בראתוייט, הצהיר כי "ממשלת ברבדוס לא תשנה את החוק כדי לאפשר נישואים חד מיניים".
ב-9 בינואר 2018, בית הדין האינטר-אמריקאי לזכויות אדם (IACHR) קבע כי מדינות החתומות על האמנה האמריקאית לזכויות אדם מחויבות לאפשר לזוגות חד מיניים להינשא כזכות אדם. הפסיקה, שקבעה תקדים מחייב למדינות רבות באמריקה הלטינית והאיים הקריביים, קובעת כי,
"המדינה חייבת להכיר ולהבטיח את כל הזכויות הנגזרות מקשר משפחתי בין בני אותו המין בהתאם להוראות הסעיפים 11.2 ו-17.1 של האמנה האמריקאית. (...) בהתאם לסעיפים 1.1, 2, 11.2, 17 ו-24 של האמנה האמריקאית, יש צורך להבטיח גישה לכל הדמויות הקיימות במערכות המשפט המקומיות, לרבות הזכות להינשא. (...) להבטיח את ההגנה על כל הזכויות של משפחות שנוצרו על ידי זוגות חד מיניים, ללא אפליה ביחס לאלו המורכבות על ידי זוגות הטרוסקסואלים".
ביולי 2020, הממשלה השיקה את תוכנית הוויזה "ברוך הבא", המאפשרת לעובדים זרים לשהות בברבדוס עד שנה אחת. לאחר שספגה ביקורת על כך שהתוכנית אפשרה רק לעובדים להביא את בן זוגם בן המין השני עימם, שינתה הממשלה את כללי התוכנית כדי לאפשר זאת גם עבור בני ובנות זוג חד מיניים.
ב-15 בספטמבר 2020 הודיעה הממשלה על כוונתה להעביר צורה של איחוד אזרחי, ולאחר מכן עריכת משאל עם בנושא נישואים חד מיניים, על מנת "לשים קץ לאפליה באי".
הורות ואימוץ

זוגות חד מיניים אינם יכולים לאמץ באופן חוקי בברבדוס. אף על פי שאינו אסור או מוסדר במפורש בחוק, מרכז הפוריות של ברבדוס מציע טיפולי הפריה חוץ גופית והזרעה מלאכותית לזוגות לסביות.
הגנה מפני אפליה

באוגוסט 2020, הפרלמנט של ברבדוס העביר את חוק התעסוקה (מניעת אפליה), 2020, האוסר על אפליה בעבודה על רקע מין, נטייה מינית, מצב משפחתי ומעמד של שותפות במשפחה, בין היתר. עם זאת, הפעילה הברבדית אלכסה די.וי הופמן מתחה ביקורת כלפי החוק בשל העובדה כי תוכנו שולל הגנות לעובדים טרנסג'נדרים בעוד הקטגוריות "זהות מגדרית" או "ביטוי מגדרי" אינן רשומות כעילות המוגנות מפני אפליה.
תנאי מחיה

בשנת 2011, ראש ממשלת הממלכה המאוחדת, דייוויד קמרון, הצהיר במהלך ישיבת ראשי הממשלות של חבר העמים (CHOGM) באוסטרליה כי ממשלתו לא תספק סיוע למדינות המחזיקות בחוקי סדום המפלילים פעילות הומוסקסואלית בספרי החוקים שלהן בהן ברבדוס. בעקבות הערת הממלכה המאוחדת, בית הדין האינטר-אמריקאי לזכויות אדם הקים יחידה להתמודדות עם זכויות להט"ב אשר ציינה את הבעיות שהציגו חלק מהחוקים באזור וקבעה כי "תקדם את הפיתוח ההרמוני של כול תחומי העבודה שלה בהתבססות על התלות ההדדית והאי-חלוקה של כול זכויות האדם והצורך להגן על זכויותיהם של כל הפרטים והקבוצות הנתונות לאפליה מבחינה היסטורית".
בפברואר 2018, תקף ברנדון קווארד את הפעילה הטרנסג'נדרית הברבדית אלכסה הופמן עם קופיץ. התקיפה הותירה את הופמן עם פציעות קשות, בהן בגרונה. באפריל 2019, קווארד הורשע ונידרש לשלם להופמן קנס של 460 דולר ברבדיאני (230 דולר אמריקאי) או שיעמוד בפני שלושה חודשי מאסר.
ב-20 בנובמבר 2018, נערכה בברבדוס הדלקת הנרות הראשונה לטרנסג'נדרים ואנשים א-בינארים אשר נרצחו כתוצאה מאלימות טרנספובית ומגדרית ברחבי העולם. זו הייתה העצרת השנייה לציון יום הזיכרון הטרנסג'נדרי (TDoR) במדינה, בעוד הראשונה הייתה "דוכן הבזק לשוויון והכלה" שהתקיימה ב-24 בנובמבר 2017 כאחת מפעילויות ההשקה של שבוע הגאווה הרשמי הראשון של ברבדוס.
סקרים שנערכו לאחרונה על ידי Caribbean Development Research Services Inc. (CADRES) מצאו כי הברבדים בעלי קבלה רחבה יותר מבעבר כלפי חברי קהילת הלהט"ב המקומית. בסקר משנת 2016 שנערך על ידי "CADRES" כ-67% מהברבדים הצהירו על עצמם כסובלניים כלפי חברי הקהילה בעוד 82% התנגדו לאפלייתם.
תנאי מחיה > בקשות מקלט

ב-2011, ממשלת ברבדוס אמרה שהיא חוקרת טענות לפיהן מספר ברבדים הומוסקסואלים מחפשים מעמד של פליטים בקנדה. בשנת 2016, עיתון גיאני דיווח כי למעלה מ-300 חברי קהילת הלהט"ב הברבדית מבקשים מקלט בקנדה, הממלכה המאוחדת וארצות הברית בשל רדיפה על רקע נטייתם המינית או זהותם המגדרית. שרת החוץ הברבדית מקסין מקלין, הצהירה על דאגה של הממשלה מפני בקשות אלה המנסות להבטיח מעמד פליט בקנדה, שכן שתיים מתוך תשע הבקשות לממשלת קנדה כבר נדחו. ארגון הלהט"ב הברבדי "Barbados (UGLAAB)" הצהיר בתגובה כי יערוך חקירה בנושא. השגריר הברבדי בארצות הברית, ג'ון ביל, העיר מאוחר יותר לעיתונות המקומית שכמה מהמדינות האחרות באזור "היו בין המספר הגבוה ביותר של בקשות פליטים כאלה לארצות הברית", אך הצהיר כי שגרירות ארצות הברית בברידג'טאון "עדיין לא דיווחה על בעיות ספציפיות בברבדוס למחלקת המדינה של ארצות הברית". השגריר המליץ לממשלת ברבדוס לשקול לבטל רשמית את חוקי הסדום בשטחי המדינה כדי "לשמור על תדמיתה הטובה בעולם".
תנאי מחיה > אקטיביזם

בשנת 2013, הפעילות דוניה פיגוט ורו-אן מוחמד הקימו את הארגון "Barbados Gays, Lesbians and All-Sexuals Against Discrimination" ליצירת מנגנון חינוך ודיאלוג ציבורי פתוח באופן תומך לקהילת הלהט"ב המקומית.
ברבדוס ערכה את אירוע הגאווה הראשון שלה בנובמבר 2017. ביולי 2018, כ-120 אנשים הפגינו במצעד הגאווה הראשון ברחוב ריהאנה דרייב, בבירה ברידג'טאון.
ראש הממשלה מיה מוטלי, שנבחרה במאי 2018, דווחה כתומכת בזכויות להט"ב. בשנת 2001, בהיותה התובעת הכללית של המדינה, הזמינה מוטלי מחקר על חוקים שהשפיעו על התפשטויות "HIV" בעודו הגיע למסקנה כי יש לבטל בדחיפות את חוק מעשי הסדום במדינה האוסר על פעילות הומוסקסואלית בהסכמה.
טבלת סיכום

| --- | --- |
פעילות הומוסקסואלית חוקית:  (מאז 2022)
גיל הסכמה שווה לזוגות הטרוסקסואלים: 
חוקים נגד אפליה בתעסוקה:  (מאז 2020, עבור נטייה מינית)
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד מיניים:  (מוצע)
הכרה בזוגות חד מיניים (איחוד אזרחי, נישואי חוזה, ידועים בציבור):  (ממתין לאישור)
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא: 
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
הערות שוליים

↑  Local laws and customs - Barbados travel advice, GOV.UK (באנגלית)
↑  Barbados official says gays should be ‘left alone’ despite sodomy law, PinkNews | Latest lesbian, gay, bi and trans news | LGBT+ news, ‏2016-06-07 (באנגלית בריטית)
1 2  Alexa Hoffmann, This is why we needed the first ever Barbados Pride, Gay Star News, ‏2017-11-28 (באנגלית בריטית)
1 2  Barbados held its first Pride parade and it was as fabulous as you expect, PinkNews | Latest lesbian, gay, bi and trans news | LGBT+ news, ‏2018-07-24 (באנגלית בריטית)
↑  ‘Outstanding’ PRIDE parade, Barbados Today, ‏2019-07-02 (באנגלית אמריקאית)
↑  Pride News, Barbados' Crop Over Festival Cancelled Due To COVID-19, Pride News, ‏2020-04-21 (באנגלית אמריקאית)
↑  Moloney, Anastasia; Foundation, Thomson Reuters (2020-09-16). "Barbados pledges same-sex marriage vote, but supporters doubt reform". National Post (באנגלית). נבדק ב-2022-02-12.
↑  Cheap Political Trick in Barbados, Human Rights Watch, ‏2018-03-28 (באנגלית)
↑  StackPath, xtramagazine.com
↑  Govt given three months to answer challenge to anti-same sex laws, Barbados Today, ‏2019-07-27 (באנגלית אמריקאית)
1 2  She’s Famous, From Barbados, and an LGBT Ally, Human Rights Watch, ‏2018-03-23 (באנגלית)
↑  Inter-American Court endorses same-sex marriage, web.archive.org, ‏2018-01-09
↑  StackPath, www.gaytoday.com
↑  Government to recognise 'a form of civil unions' for same sex couples, Barbados Today, ‏2020-09-15 (באנגלית אמריקאית)
↑  Single and Same Sex Couples Fertility Options, Barbados Fertility Centre, ‏2017-11-17 (באנגלית אמריקאית)
↑  Barbados tells bosses it’s OK to fire trans workers without cause, Erasing 76 Crimes, ‏2020-08-09 (באנגלית אמריקאית)
↑  Rihanna Gets Explicit Telling Indiana Crowd How She Really Feels About Anti-LGBT Law, HuffPost, ‏2015-04-06 (באנגלית)
↑  OAS, OAS - Organization of American States: Democracy for peace, security, and development, www.oas.org, ‏2009-08-01 (באנגלית)
↑  Act of kindness backfires, www.nationnews.com, ‏2018-02-22 (באנגלית אמריקאית)
↑  Barbados: No jail time for violent attack on trans activist, Erasing 76 Crimes, ‏2019-04-09 (באנגלית אמריקאית)
↑  Barbados: A brush with death, a vigil for trans murder victims, Erasing 76 Crimes, ‏2018-11-24 (באנגלית אמריקאית)
↑  Homosexuality debate rages in Barbados, www.nationnews.com, ‏2010-12-11 (באנגלית אמריקאית)
↑  Gays leaving Barbados for Canada, Stabroek News, ‏2016-09-26 (באנגלית אמריקאית)
↑  BGLAD: Don't hate, www.nationnews.com, ‏2013-06-24 (באנגלית אמריקאית)
↑  Stefania Sarrubba, These beautiful pictures of Barbados Pride will restore your faith in humanity, Gay Star News, ‏2018-07-24 (באנגלית בריטית)
↑  Barbados elects pro-LGBT female prime minister, The Bay Area Reporter / B.A.R. Inc. (באנגלית)
מפגינים במצעד הגאווה בקלן, גרמניה, מוחים נגד מדינות המפלילות הומוסקסואליות בשנת 2015
דוניה פיגוט, פעילת להט"ב ברבדית
ריהאנה, זמרת ודיפלומטית ברבדית, הידועה בתואר "מלכת הפופ של ברבדוס", הצהירה לעיתים קרובות תמיכה בזכויות להט"ב לאורך השנים.
טופייתיים

| טופייתיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי עצים
משפחה:: טופייתיים
סוגים
 Anathana  Dendrogale  Tupaia  Urogale
שם מדעי
 Tupaiidae ‏גריי, 1825

טופיה צפונית (Tupaia belangeri)
טופייתיים (שם מדעי: Tupaiidae) היא משפחה מסדרת חדפי עצים, שהם קרוביהם הרחוקים של הפרימטים, אך מזכירים מעט סנאים או חדפים שעירים.
במשפחה זו נמצאים 4 סוגים ו-19 מינים - כל המינים בסדרה למעט המין חדף עצים מכחולי (Ptilocercus lowii) שמצוי במשפחה עצמאית (Ptilocercidae).
חדפים אלה חיים בדרום-מזרח אסיה והודו ביערות טרופיים ומחפשים בעלי חיים קטנים כמו חרקים למאכל. עם זאת הם ניזונים גם מצוף פרחים ומפירות.
מיון

משפחת טופייתיים (Tupaiidae)
סוג ומין יחיד טופיה מרדסית (Anathana ellioti)
סוג טופיה חלקת זנב (Dendrogale )
מין טופיה חלקת זנב בורנאית (D. melanura)
מין טופיה חלקת זנב צפונית (D. murina)
סוג טופיה (Tupaia )
מין טופיה צפונית (T. belangeri)
מין טופיה זהובת בטן (T. chrysogaster)
מין טופיה מפוספסת (T. dorsalis)
מין טופיה מצויה (T. glis)
מין טופיה דקה (T. gracilis)
מין טופית ג'אווה (T. javanica)
מין טופיה ארוכת כפה (Tupaia longipes)
מין טופיה קטנה (T. minor)
מין טופית קאלאמיאן (T. moellendorffi)
מין טופית ההרים (T. montana)
מין טופית ניקבור (T. nicobarica)
מין טופית פאלוואן (T. palawanensis)
מין טופיה צבועה (T. picta)
מין טופיה אדומה (T. splendidula)
מין טופיה גדולה (T. tana)
סוג ומין יחיד טופיה פיליפינית (Urogale everetti).
חורבת רומא

| --- | --- |

 היסטוריה
 תקופות:  תקופת בית שני 
 מיקום
 מדינה:  ישראל 
 קואורדינטות:  32°47′20″N 35°17′36″E﻿ / ﻿32.78892°N 35.29321°E﻿ / 32.78892; 35.29321
  (למפת הגליל המערבי מוגדלת) חורבת רומא(למפת הגליל המערבי רגילה) חורבת רומא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת רומא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת רומא
 
חורבת רומא
הגבעה של חורבת רומא
חורבת רומא נמצאת בבקעת בית נטופה שבגליל התחתון, כק"מ וחצי מערבית לרומאנה, וסמוך לכפר הבדואי המודרני רומת אל-הייב. הממצאים במקום מתוארכים מהמאה ה-4 לפנה"ס.
היסטוריה > תקופת התנ"ך

ישנם חוקרים המזהים את המקום עם העיר "רומה" הנזכרת בספר מלכים כמקום מוצאה של זבודה בת פדיה.
ישנם המזהים את המקום גם עם העיר אַרֻמַ המופיעה בקטעי אנלים המתעדים את כיבושי תגלת-פלאסר השלישי, אך יש השוללים השערה זאת, מכיוון שהרשימה הכוללת את ארומה כוללת מקומות המזוהים על ידיהם בגליל העליון.
היסטוריה > תקופת בית שני, המשנה והתלמוד

המקום מזוהה עם יישוב יהודי בשם "רומא" (וגם: "רומה" או "רומי"), אשר נזכר בכתבי חז"ל, כיישוב הסמוך לציפורי. העיר נזכרת בימי המרד הגדול ברומאים (70-66 לספירה), על ידי יוסף בן מתתיהו, אשר מציין את "רומא" כמקום מוצאם של האחים נטירס ופיליפוס, אשר לחמו בגבורה יתרה במצור על יודפת (על שמם "הר האחים" הסמוך ליודפת).
בתלמוד מופיעים תנאים ואמוראים שהתגוררו ברומא או רומי, ויש טוענים שחלקם התגוררו ברומא שבגליל. בין הדמויות: רבי אלעזר דמן רומה ותודוס איש רומי. כמו כן האמוראים רבי חילפא דרומייה ורבי יעקב דרומייה אך יש המפקפקים וטוענים שאין הכוונה לרומה אלא מהדרום. על התנא רבי מתיא בן חרש מסופר שהתגורר והקים ישיבה ברומי, ויש מפרשים שהכוונה לעיר בארץ ישראל.
במספר ספרים קדומים, וכן בספרי מסעות, נכתב שממקום זה ייצא משיח בן דוד, על פי מאמר הגמרא שהמשיח יושב ב"פיתחא דרומי", כאשר כך גם כתוב בספר הזוהר. במקום אחר בספר הזוהר, צוין שהמשיח יבוא מהגליל. בהצלבת שני המקורות, הרי שרומי הנזכרת בגמרא היא רומי שבגליל. כמו כן, יש שהראו מפירוש רש"י על מאמרו של רבי יוסי בן קיסמא כי המשיח יגיע כאשר ייפול שער זה שלוש פעמים, ורש"י פירש כי הכוונה לרומי, ובהמשך עשה רבי יוסי מופת, בכך שהפך את מימי הפמייאס לדם, מה שמוכיח כי דיבר על רומי שבארץ ישראל. כמו כן, בכך פירשו את דברי הגמרא, כי בין ביתו של רבי יהודה הנשיא בציפורי לרומי הייתה מערה, ודרכה היה הולך אנטונינוס ללמוד עמו (במקום קיימת עד היום מערכת מחילות).
על פי מסורות מסוימות במקום קבורים אביה בן ירבעם, בנימין בן יעקב וראובן בן יעקב. בקצה הדרום-מזרחי של הכפר יש שתי מערות קבורה שהיו בהן סרקופגים.